
РЕПУБЛИКА БЪЛГАРИЯ

Министър на  културата

З А П О В Е Д

№  РД 09………………./……………….2021 г.

На основание чл. 13д, ал. 2, т. 2 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет

У Т В Ъ Р Ж Д А В А М

Учебна програма за специфична професионална подготовка по учебния предмет „Вокални ансамбли”, специалност: код 2120302 „Народно пеене” от професия: код 212030 „Музикант-вокалист”от професионално направление: код 212 „Музикални и сценични изкуства” за придобиване на трета степен на професионална квалификация, съгласно приложението.
Учебната програма влиза в сила за IX клас от учебната 2021/2022 година.

проф. Велислав Минеков

Министър на културата


Приложение

МИНИСТЕРСТВО  НА  КУЛТУРАТА
У Ч Е Б Н А    П Р О Г Р А М А

ЗА СПЕЦИФИЧНА ПРОФЕСИОНАЛНА ПОДГОТОВКА 

ПО УЧЕБЕН ПРЕДМЕТ „ВОКАЛНИ АНСАМБЛИ”  

Утвърдена със Заповед № ………………………………

ПРОФЕСИОНАЛНО НАПРАВЛЕНИЕ: 

КОД 212 „Музикални и сценични изкуства”

ПРОФЕСИЯ: КОД 212030 „Музикант-вокалист”
СПЕЦИАЛНОСТ: КОД 2120302 „Народно пеене”




2021 г.


I.ОБЩО ПРЕДСТАВЯНЕ НА ПРОГРАМАТА


Учебната програма е предназначена за специфична професионална подготовка  по учебен предмет „Вокални ансамбли “ от IX до  XII клас  в училищата по изкуствата. Изградена е върху основата на постигнатия  минимум в предходния клас и е  съобразена  с индивидуалните възрастовите особености и възможности на учениците. 

 Усвоените теоретични знания са основа за овладяване на практически умения и навици. Учебното съдържание е насочено към изграждане на изпълнителски, познавателни, социални компетентности,  добиване на реални знания, умения и способности за изпълнение на музикален фолклор,  усъвършенстване през годините и овладяване компетентности, с цел бъдеща професионална реализация. 

Специфичната професионална подготовка по учебен предмет „Вокални ансамбли – теория“ се извършва във взаимовръзка с учебните предмети от отрасловата и специфичната професионална подготовка.
II. РАЗПРЕДЕЛЕНИЕ НА УЧЕБНОТО ВРЕМЕ
IХ клас - 36 учебни седмици х 1 учебен час = 36 учебни часа годишно;

Х клас  - 36 учебни седмици х 1 учебен час = 36 учебни часа годишно;
ХI клас - 36 учебни седмици х 1 учебни часа = 36 учебни часа годишно;

ХІІ клас - 29 учебни седмици х 2 учебни час = 58  учебни часа годишно.

          III.КРАТКИ МЕТОДИЧЕСКИ ИЗИСКВАНИЯ


Настоящата програма дава теоретичните познания, необходими за осъществяване на основните задачи на дисциплината. 


Процесът на обучение изисква балансирано овладяване на теоретичния и практически материал. Теоретичните знания, които ученикът придобива трябва да намерят музикално-естетическо приложение и осмисляне в художествени произведения.

Основните цели на обучението са тясно свързани с подготовката и възпитанието  за  певческа и хорова култура на музициране.

Задачите са тясно свързани с професионалната подготовка на бъдещите специалисти за изпълнителска дейност в самодейни и професионални състави.

В процеса на обучението се изграждат навици за камерно музициране в малък певчески състав, като се доразвиват и обогатяват изработените и овладени умения по специален предмет  и в камерното музициране.

Равностойното участие в камерен вокален състав дава на учениците знания и умения за по- целенасочено опознаване и владеене на певческия апарат, добиване на сръчности за интонационна точност, баланс, споеност, правилнa фразировка.  Това са основни компоненти, които трябва да бъдат изработени в часовете по вокален ансамбъл.

Занятията се провеждат в групи, съобразно броя на учениците в съответния състав.

IV. УЧЕБНО СЪДЪРЖАНИЕ И РАЗПРЕДЕЛЕНИЕ НА МАТЕРИАЛА


Учебното съдържание е разпределено в раздели, като в тях се конкретизира броят на учебните часове и включените теми. Темите се разпределят от учителя в началото на  
учебната година. Изграждането на пълноценен музикант-вокалист предполага тясна връзка между теоретичните познания по професията и практическите умения. Теоретичната подготовка е предпоставка за по-пълноценна работа върху изучаваните музикални произведения. Преподаването на теорията трябва да бъде съобразено с принципите на постепенност и индивидуалност, необходими при практиката. 


Структурата на учебното съдържание е по раздели и теми. За всеки раздел в програмата са предложени препоръчителен брой учебни часове и теми, които могат да варират в процеса на обучение в зависимост от изучавания технически и художествен материал.


Учителят разпределя броя на часовете, предвидени по учебен план и по учебната програма в годишното си разпределение.


Настоящата програма е базова, пряко свързана с учебната програма за професионална подготовка по учебна практика и не ограничава инициативата на преподавателя за използването и на друг материал.

   Настоящата програма е базова и не ограничава ролята на учителя в избора на учебен материал, съобразен с  индивидуалните способности на ученика.

   Начин на оценяване: Срочната оценка се формира от учителя, при вземане предвид на минимум две текущи оценки. Годишната оценка за  установяване  на изходното ниво на ученика се оформя въз основа на текущо изпитване пред комисия, определена със заповед на директора.


IX клас:

Изисквания към учениците и очаквани резултати:


Учебният материал трябва  е подбран съобразно възможностите на учениците и целите и задачите за съответния клас. 

Към двугласно/ диафонично , полифонично / и тригласно пеене трябва да се премине внимателно, след като преподавателя е уверен, че учениците  са достигнали ниво на многогласен усет и успешно могат да възприемат и изпълняват поставените задачи.


В края на годината ученикът трябва да притежава  практически способности и умения, за а капелно изпълнение в камерен състав  и за самостоятелно изпълнение на поставени задачи.
Минимум материал:
Три едногласни и  две  двугласни и тригласни партитури с по- лека фактура и разнообразни вокални сръчности. 

За текущо оценяване на изходното ниво за учебната година учениците изпълняват:
Три едногласни и  две  двугласни и тригласни партитури с по- лека фактура и разнообразни вокални сръчности.
	№ по

ред
	Наименование на разделите и темите
	Брой часове

	
	Раздел I. Въвеждане в предмета
	      4

	1.
	Запознаване и овладяване на специфични вокални сръчности  и умения за пеене в малък вокален състав . Запознаване с основни певчески навици: правилна  стойка, целесъобразно певчески дишане и фразиране, дикция, форма на основните вокали и т. н.;
	  

	2.
	Заучаване на  песeнни образци за едногласно унисонно пеене с цел да се изработи усет за ансамбловост и спятост.
	      

	
	Раздел II. Основни вокални изисквания
	6

	1.
	Ученикът  се запознава с естеството на вокалният ансамбъл- изсквания за формиране на състав, теситура и гласово разпределение на певците в ансамбъл,  гласовете, видове ансамбли и репертоар.  
	

	2.
	Правилното гласово интониране, като база за строй и ансамбловост в певческия колектив;


	

	3.
	Разпяване. Основни изисквания.Вокални примери.
	

	
	Раздел III.  Изграждане учебния репертоар и запазване  на певческия маниер  на съответният фолклорен стил.
	4

	1.
	Овладяване на основни компоненти на стила и маниера на изпълнение на учебно-художествения материал. маниера на пеене  в съответната фолклорна област. Заучаване на стилен репертоар.
	

	2.
	Работа за овладяване  на типичнате за областта певчески похвати и прийоми – антифонно пеене, диафония, речева интонация и дикция .  Видове.  
	     

	
	Раздел IV. Овладяване  на вокални умения и сръчности 
	14

	1.
	Запознаване с леки  орнаментални форми  във фолклорно- певческият стил на учебният репертоар. Видове упражнения.
	

	2.
	Певческа фраза. Фразиране .
	

	3.
	Интонация  и опора на звука. Система за овладяване на точно интониране.
	

	4.
	Вокална дикция. Работа за овладяване на съответния музикално-фолклорен диалект.
	

	5. 
	Слушане на изпълнения на изтъкнати вокални ансамбли и формации .
	

	
	Раздел V. Изграждане на навици за самостоятелна работа
	4  

	1.
	Организация на самостоятелната работа.
	

	2.
	Повторение, упражнение и затвърждаване – методи за овладяване на вокални умения.
	

	
	Раздел VI. Сцена. Проблеми на сценичната изява.
	4

	1. 
	Начини за преодоляване на сценичното вълнение. Търсене на начини за преодоляване на конкретни проблеми, възникнали по време на концертна изява. 
	

	
	Общ брой часове 
	36 


X КЛАС

Изисквания към учениците и очаквани резултати:
        Основната цел на теоретичното обучение по „Вокални ансамбли” в X клас е да подпомогне все по-пълното и правилно овладяване на вокалното изпълнителство в колективна форма, чрез :
· Изучаване на различните вокални фолклорни стилове и жанрове; Знание за развитие на жанра- фолклорна обработка.

· Познаване на начините за придобиване на различните видове гласови техники;

В края на учебната година ученикът да притежава  практически способности и умения, необходими за самостоятелно изпълнение на поставени задачи.

Минимум материал:
Три едногласни и  две  двугласни и тригласни партитури с по- лека фактура и разнообразни вокални сръчности. 

За текущо оценяване на изходното ниво за учебната година учениците изпълняват:
Три едногласни и  две  двугласни и тригласни партитури с по- лека фактура и разнообразни вокални сръчности.
	№ по

ред
	Наименование на разделите и темите
	Брой часове

	
	Раздел I. Актуализация на знанията
	4

	1.
	Входно ниво (преговор на изучения материал).
	

	
	Раздел II. Усъвършенстване на технически умения. Основни вокални техники на изпълнение и начини за тяхното овладяване.
	24

	1.
	Упражнения  за разпяване с цел разширяване на диапазона.
	

	2.
	Усвояване на  основни вокално –технически  умения.   Овладяване на орнаментите–форшлаг, мордент, групето при ансамблово изпълнение.
	

	3.
	Овладяване на основни умения при работа с партитура- основен прочит на ритъм, метрум, темпо, размер, нотни трайности , гласоводене и други времеви компоненти на музиката в партитурата.
	

	5.
	Работа за овладяване  на певческо дишане и постигане на певческа опора.
	

	6.
	Работа върху конкретен проблем на художественото изпълнение (интонация, метроритмика, орнаментика, музикална форма).
	

	7.
	Упражнения за развиване на музикалната памет.
	

	
	Раздел IV. Изграждане на навици за самостоятелна работа
	4

	1.
	Създаване на умения за самостоятелна работа. Организация. 
	

	
	Раздел V. Сценична изява
	4

	1.
	Начини за преодоляване на сценичното вълнение и конкретни проблеми, възникнали по време на концертна изява. 
	

	
	Общ брой часове 
	36 


XI КЛАС
 
Изисквания към учениците и очаквани резултати:
Постоянна задача е работата за  постигане на художествено изпълнение на изучавания материал, чрез:
Придобиване на умения за музикален и текстов анализ на изпълняваните произведения;

· Съчетаване на сценичното актьорско присъствие с вокалното изпълнение;

· Запознаване с широк спектър инструктивен и художествен репертоар;

· Създаване на навици за самоподготовка
Минимум материал:
Три едногласни и  две  двугласни и тригласни партитури с по- лека фактура и разнообразни вокални сръчности. 

За текущо оценяване на изходното ниво за учебната година учениците изпълняват:
Три едногласни и  две  двугласни и тригласни партитури с по- лека фактура и разнообразни вокални сръчности.
	№ по

ред
	Наименование на разделите и темите
	Брой часове

	
	Раздел I. Актуализация на знанията
	2

	1.
	Входно ниво (преговор на изучения материал).
	

	
	Раздел II. Усъвършенстване на технически умения
	12

	1.
	Овладяване на начини за дешифриране и транспониране на  заучените партитури. 
	

	2.
	Постигане  на основните вокални изисквания , отговарящи на стила и и нтерпретацията на учебно – художественият репеттоар. Овладяване на верижно дишане, атака, маниер на изпълнение, владеене на гласа по време на пеене /.
	

	3.
	Усъвършенстване на слуховото внимание и интонационна издръжливост  . Изграждане на отношение към словесна редукция. Недопускане на несвойствени за стила имитации и интерпретации. 
	

	
	Раздел III. Работа върху художествен материал
	14

	1.
	Работа върху техническите проблеми и начини за тяхното преодоляване чрез практическо онагледяване на изучаваната песен. 
	

	2.
	Обогатяване на изразните средства- динамика, темброви окраски и проч.
	

	3.
	Запознаване и овладяване на песни с по сложна тригласна фактура .
(препоръчително е да започне през втори учебен срок)
	

	4.
	Усъвършенстване на музикалната памет.
	

	
	Раздел IV. Изграждане на навици за самостоятелна работа
	4

	1.
	Умения за самостоятелно прочит на музикалния материал.
	

	2.
	Развиване на навиците за самостоятелна работа с цел постигане на оптимални резултати.
	

	
	Раздел V. Сценична изява
	4

	1.
	Възпитание и усъвършенстване на сценичното поведение.
	

	
	Общ брой часове 
	36


    
 XII КЛАС
Изисквания към учениците и очаквани резултати: 

През последната учебна година основните цели на обучението са тясно свързани с подготовката и възпитанието  за  ансамбловост, певческа и хорова култура на музициране.

Продължава работата за:
- усъвършенстване на техническите и художествени  умения. 

- самостоятелна творческа работа.
- усъвършенстване на вокално техническите и стилови умения и похвати за музициране  във вокален ансамбъл.
- постигне художествено - сценично  изпълнение на заучени песни .

- овладяване на  основни вокално-художествени и изразни щрихи и елементи – легато, стакато, нон –легато, маркато , както и опит за пеене на „скат”- фонации  и други вокално- фолклорни звукови емисии/ речитативи, вибрации, пластови наслагвания ,слогове алеаторни редове/  с цел стимулиране на творческата активност и музикална –стилова представа в учебния репертоар. 
- запознаване и овладяване на песенни обработки от ортодоксален стил. 
	№ по

ред
	Наименование на разделите и темите
	Брой часове

	
	Раздел I. Актуализация на знанията
	2

	1.
	Входно ниво (преговор на изучения материал).
	

	
	Раздел II. Усъвършенстване на технически умения
	8

	1.
	Овладяване на технически похвати, свързани с конкретния художествен материал.
	

	2.
	Добиване  на необходимите умения за подбиране и изработване на рeпертоар за сцена.
	

	3.
	Използване достиженията на съвременната компютърна и музикална техника и програми за оптимизиране на  професионалната подготовка.
	

	4.
	Умения  за  ясно структуриране на знанията .Умения за  търсене  и намиране  на  необходимата  информация  от учебна литература.  
	

	5. 
	Овладяване на технически трудности, които представя дадената творба и начини за преодоляването им. Технически вокални проблеми при изпълнение на произведения с текст. 
	

	6.
	Творческо отношение и постигане изпълнителска свобода за изпълнение във вокален ансамбъл.
	

	
	Раздел III. Работа върху художествен материал
	15

	1.
	Развиване на творческо отношение и усъвършенстване на стила и интерпретацията. 


	

	2.
	Усвояване  на изискванията  за постигане  верността на стила при изработване на партитурите. 
	

	3.
	Съставяне на творчески изпълнителски вкус ,посредством анализ на музикалната форма.

	

	4.
	Овладяване на похватите за изписване на специфичните сложни орнаментални форми във фолклорната партитура. 

	

	5.
	Изграждане на усет за творческа интерпретация по време на изпълнение. 
	

	
	Раздел IV. Изграждане на навици за самостоятелна работа
	2

	1.
	Създаване на трайни навици за самостоятелна работа върху музикалното произведение. Решаване на технически и интерпретационни проблеми.
	

	2.
	Развиване на умения за самостоятелен прочит и анализ  на партитурата.
	

	
	Раздел V. Сценична изява
	2

	1.
	Усъвършенстване на сценичното поведение и издържливост.
	

	
	Общ брой часове 
	29


V. ОЧАКВАНИ РЕЗУЛТАТИ ОТ ОБУЧЕНИЕТО

Дисциплината с цялостната си методика  трябва да постигне пълно въздействие върху гласово-речевата  природа на ученика, с цел да отстрани съществуващите недостатъци и подчини гласа  на съзнателната му воля за колективен звук, като по този начин да превърне природните дадености в художествено-изразни средства.


В края на обучението по „Вокални ансамбли” ученикът  притежава практически умения за професионална реализация.

Владее и прилага в най–добра степен всички вокални знания и умения, натрупани в годините. Притежава присъща сценичност, психическа и интонационна устойчивост за пеене в колектив и  изпълнителско майсторство. В края на своето обучение  ученикът е изграден изпълнител владеещ репертоар, има изграден изпълнителски вкус и знания за фолклорното ансамблово вокално  изкуство. 

